CELEX: 32005D0855
Language: sk
Date: 2005-11-30 00:00:00
Title: 2005/855/ES: Rozhodnutie Komisie z  30. novembra 2005 , ktorým sa mení a dopĺňa rozhodnutie 2005/734/ES, ktorým sa ustanovujú opatrenia biologickej bezpečnosti na zníženie rizika prenosu vysoko patogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach  [oznámené pod číslom K(2005) 4687]   (Text s významom pre EHP)

2.12.2005   
            
            
               SK
            
            
               Úradný vestník Európskej únie
            
            
               L 316/21
            
         ROZHODNUTIE KOMISIE
   z 30. novembra 2005,
   ktorým sa mení a dopĺňa rozhodnutie 2005/734/ES, ktorým sa ustanovujú opatrenia biologickej bezpečnosti na zníženie rizika prenosu vysoko patogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach
   [oznámené pod číslom K(2005) 4687]
   (Text s významom pre EHP)
   (2005/855/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 odsek 4,
   keďže:
   
               (1)
            
            
               Na účely monitorovania situácie v členských štátoch prijala Komisia rozhodnutie 2005/723/ES zo 17. októbra 2005, ktorým sa schvaľujú programy členských štátov na uskutočnenie prieskumu hydiny a voľne žijúcich vtákov na mor hydiny v roku 2005 a stanovujú pravidlá predkladania správ a pravidlá získania finančných príspevkov na implementačné náklady týchto programov (2).
            
         
               (2)
            
            
               S cieľom znížiť riziko zavlečenia vysoko patogénnej vtáčej chrípky spôsobenej chrípkovým vírusom A podtypu H5N1 prostredníctvom voľne žijúcich vtákov do prevádzok na chov hydiny a do iných zariadení, kde sa držia vtáky v zajatí, sa prijalo rozhodnutie Komisie 2005/734/ES z 19. októbra 2005, ktorým sa ustanovujú opatrenia biologickej bezpečnosti na zníženie rizika prenosu vysoko patogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach (3).
            
         
               (3)
            
            
               Podľa tohto rozhodnutia majú členské štáty identifikovať jednotlivé poľnohospodárske podniky, v ktorých sa chová hydina alebo iné vtáky v zajatí, ktoré by sa na základe epidemiologických a ornitologických údajov mohli považovať za obzvlášť ohrozené vírusom vtáčej chrípky A podtypu H5N1 šíreným voľne žijúcimi vtákmi.
            
         
               (4)
            
            
               Vzhľadom na vývoj epidemiologickej a ornitologickej situácie by sa malo zabezpečiť, aby sa také riziká pravidelne a nepretržite preskúmavali s cieľom prispôsobiť oblasti, ktoré sú označené za obzvlášť rizikové, danej situácii.
            
         
               (5)
            
            
               Je potrebné objasniť situáciu v súvislosti s epidemiologickým významom vtákov zúčastňujúcich sa na dištančných pretekoch v rámci kultúrnych podujatí.
            
         
               (6)
            
            
               Okrem toho by sa mala zabezpečiť možnosť predĺženia obdobia uplatňovania opatrení podľa rozhodnutia 2005/734/ES vzhľadom na vývoj epidemiologickej a ornitologickej situácie.
            
         
               (7)
            
            
               Rozhodnutie 2005/734/ES by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/734/ES sa mení a dopĺňa takto:
   
               1.
            
            
               Do článku 1 sa vkladá tento odsek 4:
               „4.   Členské štáty pravidelne preskúmavajú opatrenia, ktoré prijali v súlade s odsekom 1 a v súvislosti s prieskumami, ktoré uskutočnili v súlade s rozhodnutím 2005/732/ES s cieľom prispôsobiť oblasti na ich území, ktoré označili za obzvlášť rizikové z hľadiska zavlečenia vtáčej chrípky, meniacej sa epidemiologickej a ornitologickej situácii.“
            
         
               2.
            
            
               V článku 2a sa odsek 2 nahrádza takto:
               „2.   Členské štáty zabezpečia ustanovenie zákazu zhromažďovania hydiny a iných vtákov na trhoviskách, predstaveniach, výstavách a kultúrnych podujatiach vrátane dištančných pretekov vtákov.
               Príslušný orgán však môže povoliť také zhromažďovanie hydiny a iných vtákov chovaných v zajatí pod podmienkou, že výsledok hodnotenia rizík je priaznivý.“
            
         
               3.
            
            
               V článku 4 sa dátum „1. decembra 2005“ nahrádza dátumom „31. mája 2006“.
            
         
               4.
            
            
               Príloha I sa mení a dopĺňa v súlade s prílohou k tomuto nariadeniu.
            
         Článok 2
   Členské štáty bezodkladne prijmú opatrenia potrebné na dosiahnutie súladu s týmto rozhodnutím a uverejnia tieto opatrenia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 30. novembra 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. EÚ L 274, 20.10.2005, s. 95.
   
      (3)  Ú. v. EÚ L 274, 20.10.2005, s. 105. Rozhodnutie zmenené a doplnené rozhodnutím 2005/745/ES (Ú. v. EÚ L 279, 22.10.2005, s. 79).
   
      PRÍLOHA
      V prílohe I k rozhodnutiu 2005/734/ES sa prvá zarážka časti I nahrádza takto:
      
                  „—
               
               
                  umiestnenie poľnohospodárskeho podniku pozdĺž letových trás sťahovavého vtáctva, najmä vtáctva prichádzajúceho zo strednej a východnej Ázie, z oblastí Kaspického a Čierneho mora, z Blízkeho východu a z Afriky,“.